stanford-oval/wikipedia huggingface dataset:
Kanava (aikakauslehti)
Historia > Aika (1969–1973)

Aika-lehdessä julkaistiin aiemmasta linjasta poiketen grafiikan lehtiä ja runoutta. Toimituksellisen linjan haluttiin ajan henkeen miellyttävän niin liberaaleja kuin vasemmistolaisiakin. Vuonna 1972 julkaisijoina toimineiden Suomalaisuuden Liiton ja Valvoja Ajan Kannatusyhdistyksen yhteistyö alkoi kangerrella. Samalla lehden talous oli huonolla tolalla, ja sisällölle ei ollut yhteiskunnallista tilausta.
Uudeksi päätoimittajaksi Yrjö Blomstedtin jälkeen nimitettiin vuoden 1972 lopussa Seikko Eskola. Linjaerimielisyyksien myötä Suomalaisuuden Liitto jäi lehden ainoaksi julkaisijaksi. Aika-nimi oli kuitenkin rekisteröity Valvoja Ajan Kannatusyhdistyksen nimiin, eikä yhteisö antanut nimelle enää käyttöoikeutta. Eskola joutuikin ensimmäisen julkaisemansa numeron (1/1973) jälkeen tilanteeseen, jossa hänellä oli valmisteilla oleva lehti vailla nimeä.
Aiempi nimi Suomalainen Suomi koettiin ajan hengessä vaikeaksi, ja lehden uudeksi nimeksi valittiin Kanava.
Historia > Kanava (1973–)

Vuonna 1973 tuoretta lehteä oltiin jo lakkauttamassa taloudellisiin perusteisiin vedoten. Tosiasiallisesti taustalla vaikutti Yhtyneet Kuvalehdet Oy:n puoliksi omistaneiden Otavan ja WSOY:n halu olla hovikelpoisia maan johdon silmissä sekä suhtautuminen Suomalaisuuden Liittoon ja lehden toimitukselliseen linjaan. Lakkauttamisilmoituksen jälkeen Kanavan päätoimittaja ja kulttuuri- ja korkeakouluelämän vaikuttajat kokoontuivat kriisikokoukseen Turun Suomalaiselle Klubille. Kokousväki otti puhelun Helsinkiin, ja puhelun jälkeen lehti päätettiin pitää Yhtyneiden Kuvalehtien kustannuslistalla. Erityisesti Yhtyneiden Kuvalehtien julkaisujohtaja Paavo Haavikko ajoi Kanavan lopettamista.
Vuonna 1974 Kanavan julkaisijaksi tuli Suomalaisuuden Liiton rinnalle Korkeakoulu- ja tiedepoliittinen tutkimussäätiö (KTTS). Säätiö tuki lehden taloutta tilaamalla lehden lähes tuhannelle vaikuttajalle. Väestöliitosta tuli vuonna 1976 Kanavalle kolmas julkaisija.
Lehden julkaisumäärä muutettiin  vuonna 1997 yhdeksästä vuotuisesta lehdestä kahdeksaan, joista yksi oli kaksoisnumero. Runsaan kirjoitustarjonnan vuoksi niteen sivumäärä nostettiin ensin 72:een ja vuodesta 2000 alkaen 80:een, mutta sittemmin sivumäärä on ollut 74.
Päätoimittajat

Martti Haavio (1933–1945)
Esko Aaltonen (1946–1966)
Ilkka Hakalehto (1966)
Lauri Hyvämäki (1966–1968)
Esko Häkli (1968)
Yrjö Blomstedt (1969–1972)
Seikko Eskola (1973–1997)
Seppo Zetterberg (1997–2008)
Ville Pernaa (2009–2019)
Matti Kalliokoski (2020–)
Toimitussihteerit

Martti Häikiö (1978–1984)
Pertti Suvanto ja Jaakko Anhava (1984–1994)
Martti Häikiö (1994–1996)
Pertti Suvanto (1997–)
Aiheesta muualla

Otavamedia – Kanava
Vallu (Arkistoitu – Internet Archive)
J-P Roos: Kahtiajakautunut sivistyneistö?
Gašper Berlot

| Gašper Berlot |
| --- | --- |
 Berlot vuoden 2010 talviolympialaisissa.
Henkilötiedot
Syntynyt: 6. elokuuta 1990 (ikä 34) Slovenj Gradec, Slovenia
Uran tiedot
Seura:   SSK Velenje
Laji:  yhdistetty ja mäkihyppy 
Maailmancup
Kaudet:  2009-
Voitot:  0
Palkintokorokkeella:  0
 Tietolaatikko päivitetty 1. joulukuuta 2014 
Gašper Berlot (s. 6. elokuuta 1990 Slovenj Gradec) on slovenialainen yhdistetyn hiihtäjä. Hän edustaa seuratasolla kotimaansa SSK Velenjeä. Yhdistetyn maailmancupissa Berlot on kilpaillut kaudesta 2008-2009 alkaen. Berlotin paras henkilökohtainen sijoitus maailmancupissa on tammikuun 2014 16. sija Tšaikovskista. Berlot on osallistunut kaksiin talviolympialaisiin, joissa hänen paras sijoituksensa on vuoden 2014 talviolympialaisten 33. sija suurmäen kilpailusta. MM-kisoihin Berlot on osallistunut kolmesti, joista hänen paras henkilökohtainen sijoituksensa on vuoden 2009 MM-kisojen suurmäen kilpailun 26. tila Liberecistä.
Käännös suomeksi
Kenan Evren

| Kenan Evren |
| --- | --- |

 Turkin 7. presidentti
 12. syyskuuta 1980 – 9. marraskuuta 1989  
Pääministeri:  Bülend Ulusu  Turgut Özal
Edeltäjä:  Fahri Korutürk
Seuraaja:  Turgut Özal
Henkilötiedot
Syntynyt: 17. heinäkuuta 1917 Alaşehir, Osmanien valtakunta
Kuollut: 9. toukokuuta 2015 (97 vuotta)
Puoliso:  Sekine Evren
Tiedot
Uskonto:  muslimi
 Nimikirjoitus
Ahmet Kenan Evren (17. heinäkuuta 1917 – 9. toukokuuta 2015) oli turkkilainen kenraali, vuoden 1980 vallankaappauksen johtaja ja maan seitsemäs presidentti aina vuoteen 1989.
Tausta

Kenan Evren syntyi Alaşehirissa, Manisan maakunnassa. Hänen isänsä oli albaanisyntyinen ja suku oli lähtöisin Serbian Preševosta. Hänen äitinsä oli bulgarianturkkilainen.
Ura

Evren valmistui armeijan oppilaitoksesta 1938 ja sotilasakatemiasta 1949 esikuntaupseeriksi. Hän osallistui Korean sotaan ja ylennettiin 1964 kenraaliksi. Hänestä tuli pääesikunnan päällikkö 1978.
Vallankaappaus

Evren johti 12. syyskuuta 1980 vallankaappausta. Sitä edelsi vuosien oikeiston ja vasemmiston kilpailu. Vasemmisto toivoi kommunistien vallankaappausta ja oikeisto turvautui uskonnolliseen kiihotukseen. Kaappauksen myötä kansallisesta turvallisuusneuvostosta (Milli Güvenlik Kurulu; MGK) tuli hallitseva elin ja parlamentti hajotettiin.
Vuonna 1982 Evren nimitti itsensä tasavallan presidentiksi ja 7. marraskuuta 1982 hyväksyttiin yli 90 %:n ääntenenemmistöllä uusi perustuslaki, josta oli poistettu ylenmääräiset vapaudet. Samalla Evren valittiin presidentiksi.
Eläkkeelle jäämisensä jälkeen Evren muutti Marmarikseen ja omistautui maalaukselle. Häntä vastaan tehtiin murhayrityksiä vuosina 1996 ja 2006.
Viimeiset vuodet

Vuonna 2012 Evreniä vastaan nostettiin syytteitä valtiota vastaan tehdyistä rikoksista. Syytteet mahdollisti kansanäänestyksessä hyväksytty lakiehdotus, joka poisti sotilasjuntan jäsenille annetun syytesuojan. Vuonna 2014 hän sai elinkautisen vankeustuomion sotilasvallankaappauksen johtamisesta.
Gabriel Wikström

| Gabriel Wikström |
| --- | --- |
 Gabriel Wikström vuonna 2014.
Ruotsin kansanterveys-, sairaanhoito- ja urheiluministeri
 Löfvenin I hallitus 3. lokakuuta 2014 – 27. heinäkuuta 2017  
Edeltäjä:  Göran Hägglund
Seuraaja:  Annika Strandhäll
Valtiopäiväedustaja
 Västmanlandin vaalipiiri 20. maaliskuuta 2018 – 21. maaliskuuta 2018  
SSU:n puheenjohtaja
 2011–2014  
Edeltäjä:  Jytte Guteland
Seuraaja:  Ellinor Eriksson
Henkilötiedot
Koko nimi:  Per Johan Gabriel Wikström
Syntynyt: 21. helmikuuta 1985 (ikä 39)  Skinnskatteberg, Ruotsi
Tiedot
Puolue:  sosiaalidemokraatit
Per Johan Gabriel Wikström (s. 21. helmikuuta 1985 Skinnskatteberg) on ruotsalainen sosiaalidemokraattisen puolueen poliitikko. Hän toimi vuosina vuosina 2011–14 Ruotsin sosiaalidemokraattisen nuorisoliiton puheenjohtajana ja 2014–17 Ruotsin kansanterveys-, sairaanhoito- ja urheiluministerinä. Hän jäi sairauslomalle toukokuussa 2017 työuupumisen takia ja erosi pari kuukautta myöhemmin virastaan.
Wikström olisi noussut valtiopäiväedustajaksi varasijalta maaliskuussa 2018, mutta hän kieltäytyi. Vuonna 2020 hänet valittiin koordinoimaan Löfvenin hallituksen työtä kestävän kehityksen saavuttamiseksi.
Aiheesta muualla

Gabriel Wikström Ruotsin valtiopäivien verkkosivuilla (ruotsiksi)
Gabriel Wikström Ruotsin hallituksen verkkosivuilla (ruotsiksi)
Kuvia tai muita tiedostoja aiheesta Gabriel Wikström Wikimedia Commonsissa
Gabriel Zubeir Wako

Gabriel Zubeir Wako
Gabriel Zubeir Wako (s. 27. helmikuuta 1941) on katolisen kirkon sudanilainen pappi. Hän on toiminut Khartumin hiippakunnan arkkipiispana Agostino Baronin seuraajana vuodesta 1981. Hän sai pappisvihkimyksensä 21. heinäkuuta 1963.
Wako sai nimityksen kardinaaliksi 21. lokakuuta 2003 ja oli mukana osallistumassa uuden paavin valintaan vuonna 2005.
Aiheesta muualla

Catholic-hierarchy.org: Gabriel Zubeir Wako (englanniksi)
Gabriel Wallenius (kirjastonhoitaja)

Gabriel Wallenius (19. heinäkuuta 1648 Västerås – 14. toukokuuta 1690 Turku) oli ruotsalaissyntyinen Turun akatemian kirjastonhoitaja ja Turun linnansaarnaaja.
Walleniuksen vanhemmat olivat Västeråsin lukion lehtori, myöhemmin Moran kirkkoherra Anders Wallenius (1615–1663) ja hänen ensimmäinen puolisonsa Brita Gabrielsdotter Holstenius. Hän kävi Västeråsin lukiota ja pääsi ylioppilaaksi 1665 Uppsalassa ja 1673 Turussa. Wallenius vihittiin papiksi Västeråsin hiippakunnassa 1673.
Wallenius tuli Turkuun piispa Johan Gezelius vanhemman kutsusta ja toimi aluksi kielten opettajana. Hän oli Turun akatemian kirjastonhoitajana 1675–1690 ja hän toimi samalla Turun linnansaarnaajana vuodesta 1678 alkaen (astui virkaan 1682). Wallenius oli lähetystöpappina valtaneuvos, vapaaherra Ernest Johann Creutzin mukana Venäjällä vuonna 1676. Vuonna 1689 Wallenius nimitettiin Girestan kirkkoherraksi Uppsalan arkkihiippakunnassa mutta nimitys peruttiin ennen kuin hän astui virkaan. Wallenius julkaisi homileettisia ja askeettisia kirjoituksia sekä 1682 ilmestyneen kirjoituksen "Project af Svensk Grammatica".
Gabriel Wallenius oli naimisissa vuodesta 1679 Anna Johansdotter Hoffin (k. 1716) kanssa tämän ensimmäisessä avioliitossa. Walleniuksen veli oli Tarton koulun konrehtori Anders Wallenius (1653-1680).
Aiheesta muualla

SKS Biografiakeskus Kansallisbiografia : Wallenius, Gabriel (1648-1690)
Gaïdouronísi (Fthiotis)

| --- | --- |
Sijainti:  38°38′33″N, 23°06′30″E, Lokroí Fthiotis, Keski-Kreikka Kreikka
Saariryhmä:  Atalántinsaaret
Vesialue:  Atalántinlahti, Pohjoinen Euboianlahti
Pinta-ala:  1,7 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Gaïdouronísi (kreik. Γαϊδουρονήσι) on pieni Kreikan saari, joka kuuluu Atalántinsaarten saariryhmään ja sijaitsee Pohjoiseen Euboianlahteen kuuluvassa Atalántinlahdessa Keski-Kreikan itärannikolla Atalántin Kyparíssin ja Tragánan kylien edustalla. Saaren pinta-ala on noin 1,7 neliökilometriä ja se on asumaton (vuonna 2011). Hallinnollisesti Atalánti kuuluu Lokroín kuntaan, Fthiotiin alueyksikköön ja Keski-Kreikan alueeseen.
Atalántin saari sijaitsee Atalántin laguunin laidalla aivan Atalántinlahden eteläosassa. Saari on ollut aiemmin niemi, ja erkani saareksi maanjäristyksessä vuonna 1894. Hieman pohjoisempana Atalántinlahdessa sijaitsee Atalantonísin saari. Saaret ovat luonnonsuojelualuetta ja toisaalta valvottua metsästysaluetta.
Francesco Geminiani

Francesco Geminiani
Francesco Geminiani (kastettu 5. joulukuuta 1687 Lucca, Toscana – 17. syyskuuta 1762 Dublin) oli italialainen säveltäjä, viulisti ja opettaja.
Elämä

Geminiani syntyi vuonna 1687. Hän opiskeli musiikkia aluksi Alessandro Scarlattin johdolla. Sitten hän alkoi soittaa viulua Carlo Lonatin ja myöhemmin Arcangelo Corellin johdolla. Vuodesta 1711 saakka Geminiani toimi eräässä napolilaisessa oopperaorkesterissa ensiviulistina. Vuonna 1714 hän muutti Lontooseen. Täällä Geminiani pääsi soittamaan omia viulukonserttojaan Georg Friedrich Händelin kanssa. Sen jälkeen hän asui jonkin aikaa Pariisissa, kunnes palasi Englantiin vuonna 1755. Geminiani kuoli 17. syyskuuta 1762.
Aiheesta muualla

Wikimedia Commonsissa on kuvia tai muita tiedostoja aiheesta .
Francesco Geminiani International Music Score Library Project (englanniksi)
General (albumi)

| General Circle |
| --- | --- | --- |

Livealbumin tiedot
 Äänitetty : 6. kesäkuuta 2004
 Studio : Voxxx Club, Chemnitz
 Julkaistu: marraskuu 2005
 Formaatti: LP
 Tyylilaji: krautrock, progressiivinen rock
 Kesto: 45.10
 Levy-yhtiö: Kevyt Nostalgia / Super Metsä
Circlen muut julkaisut
| Tulikoira 2005 | General 2005 | Arkades 2006 |
General on vuonna 2005 ilmestynyt porilaisen rockyhtye Circlen kuudes livealbumi. Se äänitettiin kesäkuussa 2004 Saksan Chemnitzissä ja julkaistiin ainoastaan vinyylinä. Albumi koostuu yhden kokonaisuuden muodostavasta neljästä kappaleesta, joista Styx on jaettu kahtia LP-levyn molemmille puoliskoille.
Kappaleet

Hermes / Styx – 22.25
Styx / Metsan henget / Armo – 22.45
Muusikot

Mika Rättö – kosketinsoittimet, laulu
Janne Westerlund – kitara
Jussi Lehtisalo – basso, laulu
Tomi Leppänen – rummut
Tuomas Laurila
Georges Vacher de Lapouge

Kreivi Georges Vacher de Lapouge (12. joulukuuta 1854 Neuville-de-Poitou – 20. helmikuuta 1936 Poitiers), oli ranskalainen antropologi.
Vacher de Lapouge toimi silloin kun frenologia oli suurimmillaan, ja oli Arthur de Gobineaun ja Houston Stewart Chamberlainin kanssa aikansa suurimpia arjalaisen rodun ihailijoita. Alussa hän oli asianajaja, mutta muutti uransa luettuaan Charles Darwinia. Vacher de Lapouge oli Ernst Haeckelin ja Alphonse Pyrame de Candollen oppilas.
Vasten Gobineauta Vacher de Lapouge oli antisemiittinen, kuten Gobineau hänen kirjoitukset saivat hyvän vastaanoton Saksassa. Hän näki suuren vaaran rotusekotuksessa. Hänen mukaan kaksi kolmasosaa Euroopan väestöstä oli sekoituksia dolikocefaalien ja brakycefalien välillä. Hän uskoi tulevaisuuden rotusotaan.
Teokset

Les Sélections sociales (1896)
L'Aryen et son rôle social (1899)
Race et milieu social: essais d'anthroposociologie (1909)
Aiheesta muualla

Vacher de Lapouge antropologi: Race, classe et eugénisme
Arthur de Gobineau ja Vacher de Lapouge
Keskustelu rasismin pseudotieteestä
Teoksen Race et milieu social (1909) kansi.
Gary Naysmith

| Henkilötiedot |
| --- | --- | --- |
Koko nimi: Gary Andrew Naysmith
Syntymäaika: 16. marraskuuta 1978
Syntymäpaikka: Edinburgh, Skotlanti
Pelipaikka: puolustaja
Lempinimi: Nace
Junioriseurat
1991–1996: Whitehill Welfare Colts
Seurat
| Vuodet | Seura | O (M) |
| 1996–2000 2000–2007 2007–2010 2010–2012 2012–2013 2013–2016 | Hearts Everton Sheffield United Huddersfield Aberdeen East Fife | 096 (3) 134 (6) 041 (0) |
Maajoukkue
| 2000–2011 | Skotlanti | 047 (1) |
 Seurajoukkueuran tilastot kattavat vain kansalliset sarjat, päivitetty 28. elokuuta 2008.  Maajoukkueuran tilastot päivitetty 8. marraskuuta 2018.
Gary Andrew Naysmith (s. 16. marraskuuta 1978 Edinburgh, Skotlanti) on skotlantilainen jalkapalloilija, joka edusti urallaan skotlantilaisseurojen lisäksi englantilaisia Evertonia, Sheffield Unitedia ja Huddersfieldia. Hän oli pelipaikaltaan puolustaja.
Naysmith aloitti uransa kotimaassaan Heartsissa vuonna 1996. Neljä kautta Heartsissa pelannut Naysmith valittiin Skotlannin parhaaksi nuoreksi pelaajaksi vuonna 1998. Samana vuonna hän oli mukana voittamassa Skotlannin Cupia. Yhteensä Naysmith pelasi Heartsissa 121 liigaottelua, joissa hän teki 4 maalia.
Lokakuussa 2000 Naysmith siirtyi Evertoniin 1,75 miljoonan punnan siirtokorvauksella. Evertonissa hän on pelannut Walter Smithin ja David Moyesin valmennuksen alaisuudessa. Yhtenä Skotlannin parhaimpana vasempana pakkina pidettävä Gary teki vuonna 2005 kolmen vuoden jatkosopimuksen Evertonin kanssa . 
5. heinäkuuta 2007 Naysmith kuitenkin siirtyi nykyiseen seuraansa Sheffield Unitediin miljoonalla punnalla.
Skotlannin maajoukkueessa Naysmith on pelannut 47 ottelua ja tehnyt yhden maalin.
Aiheesta muualla

Naysmithin profiili soccerbase.comissa (Arkistoitu – Internet Archive) (englanniksi)
Naysmith Skotlannin jalkapalloliiton sivuilla (Arkistoitu – Internet Archive) (englanniksi)
General Atomics MQ-1 Predator

| General Atomics MQ-1 Predator |
| --- | --- |
 Yhdysvaltain ilmavoimien AGM-114 Hellfire -ohjuksin aseistettu MQ-1 Predator lennolla eteläisessä Afganistanissa marraskuussa 2008.
Tyyppi:  miehittämätön ilma-alus / UCAV
Alkuperämaa:   Yhdysvallat
Valmistaja:  General Atomics
Yksikköhinta:  4 milj. USD
General Atomics MQ-1 Predator on yhdysvaltalaisen General Atomicsin kehittämä ja valmistama miehittämätön sotilaslentokone. Predator-yksikkö sisältää neljä Predator-lennokkia ja hallintajärjestelmän (GCS, Ground Control Systems) ja Predator Primary Satellite Link (PPSL)-järjestelmän. Neljän lennokin operointi vaatii 55 henkilöä. Operaatiot kestävät jopa 24 tuntia.
Normaali miehitys yhtä lennokkia kohden on yksi ohjaaja ja kaksi sensoreiden operaattoria. Predatoria kauko-ohjataan maahallintajärjestelmän (GCS) välityksellä hyvinkin kaukaa lennokin toiminta-alueelta. Sen tietoyhteys toimii joko C- tai Ku-kaistan satellittitietoliikenneyhteyksillä. Lennokissa on hyvin suuren autonomian omaava autopilotti, joka ylläpitää lentotilaa (nopeus, kohtauskulma, voimalaitteen tehoasetus, ratakulma jne.).
Predatorin keulassa on värikamera, joka on yleisimmin käytössä lennokin alapuolella olevan maa- tai merialueen seurannassa. Päivätehtäviä varten se on varustettu vaihtelevalla aukolla varustetulla TV-kameralla ja öisin kuva välittyy infrapuna-kameralla. Predator näkee myös savun, sumun ja pilvien läpi SAR-tutkalla, jonka kuva kuitenkin on suhteellisen epätarkkaa matalalla lennettäessäkin. Predator pystyy tallentamaan videota ja valokuvia.
Tulevaisuudessa Predatorit varustetaan monispektrikameralla (Multispectral Targeting System, MTS), joka tukee erilaisia maalinhakutoimintoja. Kohteeseen voidaan ampua lennokista pari  AGM-114 Hellfire -ohjusta. Paino- ja tilasyistä Predatoria ei voi varustaa yhtäaikaisesti kummallakin järjestelmällä (MTS ja SAR).
Lennokki pystytään purkamaan kuuteen pääosaan, jotka pakataan lempinimellä "arkku" tunnettuun konttiin, joita viedään lentokuljetuksina kohteiden lähelle. Tämä varmistaa lennokin nopean käytön eri puolella maailmaa. Suurin järjestelmän osa on GCS ja se on suunniteltu lastattavaksi C-130-kuljetuslentokoneeseen.
Yleiset tiedot

Lähde:
Yleiset ominaisuudet
Miehistö: 0 ilma-aluksessa, maa-asemalla jopa 55 henkilöä, joista yksi ohjaa konetta ja toinen kameraa
Pituus: &&&&&&&&&&&&&&08.02200008,22 m
Kärkiväli: &&&&&&&&&&&&&014.080000014,8 m
Korkeus: &&&&&&&&&&&&&&02.01000002,1 m
Tyhjäpaino: &&&&&&&&&&&&0512.&&&&00512 kg
Suurin lentoonlähtöpaino: &&&&&&&&&&&01020.&&&&001 020 kg
Voimalaite: &&&&&&&&&&&&&&01.&&&&001 × Rotax 914 nelisylinterinen bokserimoottori; &&&&&&&&&&&&&075.&&&&0075 kW (&&&&&&&&&&&&0101.&&&&00101 hv)
Suoritusarvot
Suurin nopeus: &&&&&&&&&&&&0217.&&&&00217 km/h
Matkalentonopeus: 0Virhe lausekkeessa: tunnistamaton välimerkki ”–”..0Virhe lausekkeessa: tunnistamaton välimerkki ”–”.130–165 km/h
Sakkausnopeus: 0Virhe lausekkeessa: tunnistamaton välimerkki ”~”..0Virhe lausekkeessa: tunnistamaton välimerkki ”~”.~100 km/h
Lentomatka: &&&&&&&&&&&&0740.&&&&00740 km
Lentoaika: 24 h
Lakikorkeus: &&&&&&&&&&&07920.&&&&007 920 m
Aseistus
AGM-114 Hellfire -ohjuksia (MQ-1B)
Aiheesta muualla

Kuvia tai muita tiedostoja aiheesta General Atomics MQ-1 Predator Wikimedia Commonsissa
Gaïtáni

| Gaïtáni Γαϊτάνι |
| --- | --- |
 Gaïtáni
 Koordinaatit: 37°47′18″N, 20°52′29″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Jooniansaaret
Alueyksikkö:  Zákynthos
Kunta:  Zákynthos
Hallinto:  
 – Asutustyyppi:  kylä
 – Kallikrates-koodi:  3301010501
Väkiluku (2011):  1 899
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Gaïtáni (kreik. Γαϊτάνι, kath.kreik. Γαϊτάνιον, Gaïtánion) on Kreikan kylä, joka sijaitsee Zákynthoksen saarella. Se kuuluu hallinnollisesti Zákynthoksen kuntaan, Zákynthoksen alueyksikköön ja Jooniansaarten alueeseen. Gaïtáni muodostaa oman kyläyhdyskuntansa (Δημοτική Κοινότητα Γαϊτανίου, Dimotikí Koinótita Gaïtaníou). Kylän väkiluku on 1 899 (vuonna 2011).
Gaïtánin kylä sijaitsee Zákynthoksen itäosissa Zákynthoksen kaupungin länsipuolella. Kylän kirkko on omistettu Kaikkivaltiaalle (Pantokrátoras) sekä pyhittäjä Joosef Samakos Kreetalaiselle, jonka pyhäinjäännökset Kreetalta pakolaisina tulleet toivat kylään vuonna 1669.
Geoffrey Holmes

| Mitalit> Maa:   Iso-Britannia.Miesten jääkiekko | Mitalit> Maa:   Iso-Britannia.Miesten jääkiekko | Mitalit> Maa:   Iso-Britannia.Miesten jääkiekko | Maa:   Iso-Britannia> Miesten jääkiekko |
| --- | --- | --- | --- |
|  Pronssia | Chamonix 1924 | Jääkiekko |  |
Geoffrey Holmes (19. helmikuuta 1894 – 7. toukokuuta 1964) oli brittiläinen jääkiekkoilija ja olympiamitalisti.
Holmes edusti Britannian maajoukkuetta vuoden 1924 talviolympialaisissa, jossa maa sijoittui pronssille. Holmes teki turnauksen neljässä pelaamassaan ottelussa yhden maalin.
Grampiansin kansallispuisto

| --- | --- |
Sijainti:  Victoria Australia
Pinta-ala:  1 672,2 km2 
| --- | --- |
Tyyppi:  Australian kansallispuisto, natural cultural heritage site (käännä suomeksi), kiipeilyalue, matkailukohde 
Perustettu:  1. heinäkuuta 1984 
Luokitus:  Australian kansallinen kulttuuriperintöluettelo (d) (15. joulukuuta 2006) 
Hallinto:  Parks Victoria (en) 
muokkaa - muokkaa wikitekstiä - muokkaa Wikidataa
Grampiansin kansallispuisto on Australiassa, Victorian länsiosassa vuoristossa sijaitseva kansallispuisto. Alue on saanut nimensä alueen vuoristosta, joka on nimeltään Grampiansvuoret. Tämä vuoristo on osa Australian Kordillieerien vuoristoketjua. Vuoristoon kuuluvia vuoria ovat Mount William ja Mount Abrupt. Kansallispuisto on kooltaan 1700 km2. Alueen metsissä kasvaa eukalyptuksia ja corymbioita sekä joillakin alueilla subalpiinista kasvillisuutta. Alueella on myös niittyjä ja rämeitä. Alueen eläimistöön kuuluvat koalat, opossumit, pussiliito-oravat, kärsänokkasiilit, emu ja useita kengurulajeja. Alueella on Mackenzien vesiputoukset. Alueella harrastetaan pyöräilyä, kalliokiipeilyä, sekä vesistöissä melontaa ja koskien laskemista.
Aiheesta muualla

Wikimedia Commonsissa on kuvia tai muita tiedostoja aiheesta .
http://cocoaetsimassa.blogspot.fi/2012/12/great-ocean-road-ja-grampiansin.html
Formula 2 Abu Dhabin Grand Prix 2018

|  Formula 2 Abu Dhabin Grand Prix 2018 |
| --- | --- |
 12. osakilpailu 12 osakilpailusta kaudella 2018. 

Päivämäärä:  25. marraskuuta 2018
Sijainti:  Yas Island, Abu Dhabi, Yhdistyneet arabiemiirikunnat
Rata:  Osittainen katurata   5,554 km
Lauantain kilpailu
Pituus:  29 kierrosta, 172,174 km
Sää:   Selkeä
Paalupaikka
Kuljettaja:   George Russell  (ART Grand Prix)
Aika:  1.49,251
Nopein kierros
Kuljettaja:   Luca Ghiotto  (Campos Vexatec Racing)
Aika:  1.53,194 (kierroksella 27)
Palkintokoroke
Ensimmäinen:   George Russell  (ART Grand Prix)
Toinen:   Artjom Markelov  (Russian Time)
Kolmas:   Luca Ghiotto  (Campos Vexatec Racing)
Sunnuntain kilpailu
Pituus:  21 kierrosta, 122,188 km
Sää:   Aurinkoinen
Nopein kierros
Kuljettaja:   George Russell  (ART Grand Prix)
Aika:  1.57,590 (kierroksella 5)
Palkintokoroke
Ensimmäinen:   Antonio Fuoco  (Charouz Racing System)
Toinen:   Lando Norris  (Carlin)
Kolmas:   Roberto Merhi  (Campos Vexatec Racing)
Formula 2 Abu Dhabin Grand Prix 2018 oli Formula 2 -kauden 2018 12. ja viimeinen osakilpailu, joka ajettiin 24.–25. marraskuuta Yas Marinan moottoriradalla Abu Dhabissa.
Tulokset > Aika-ajot

| Sija | Nro | Kuljettaja | Talli | Aika | Ero | Lähtöruutu |
| --- | --- | --- | --- | --- | --- | --- |
| 1 | 8 |  George Russell | ART Grand Prix | 1.49,251 |  | 1 |
| 2 | 4 |  Nyck de Vries | Pertamina Prema Theodore Racing | 1.49,541 | +0,290 | 2 |
| 3 | 6 |  Nicholas Latifi | DAMS | 1.49,647 | +0,396 | 3 |
| 4 | 1 |  Artjom Markelov | Russian Time | 1.49,869 | +0,618 | 4 |
| 5 | 7 |  Jack Aitken | ART Grand Prix | 1.49,946 | +0,695 | 5 |
| 6 | 20 |  Louis Delétraz | Charouz Racing System | 1.50,038 | +0,787 | 6 |
| 7 | 19 |  Lando Norris | Carlin | 1.50,059 | +0,808 | 7 |
| 8 | 5 |  Alexander Albon | DAMS | 1.50,155 | +0,904 | 8 |
| 9 | 2 |  Tadasuke Makino | Russian Time | 1.50,180 | +0,929 | 9 |
| 10 | 18 |  Sérgio Sette Câmara | Carlin | 1.50,187 | +0,936 | 10 |
| 11 | 10 |  Niko Kari | MP Motorsport | 1.50,375 | +1,124 | 14 |
| 12 | 15 |  Roberto Merhi | Campos Vexatec Racing | 1.50,513 | +1,262 | 11 |
| 13 | 21 |  Antonio Fuoco | Charouz Racing System | 1.50,522 | +1,271 | 12 |
| 14 | 11 |  Dan Ticktum | BWT Arden | 1.50,580 | +1,329 | 13 |
| 15 | 3 |  Sean Gelael | Pertamina Prema Theodore Racing | 1.50,812 | +1,561 | 15 |
| 16 | 17 |  Alessio Lorandi | Trident | 1.50,855 | +1,604 | 20 |
| 17 | 14 |  Luca Ghiotto | Campos Vexatec Racing | 1.50,892 | +1,641 | 16 |
| 18 | 9 |  Dorian Boccolacci | MP Motorsport | 1.51,037 | +1,786 | 17 |
| 19 | 12 |  Nirei Fukuzumi | BWT Arden | 1.51,048 | +1,797 | 18 |
| 20 | 16 |  Arjun Maini | Trident | 1.51,597 | +2,346 | 19 |
Lähde: